|  |  |
| --- | --- |
| C:\Program Files\Spinnaker New Technologies\Register of business entities client\DocumentsTemporary\ReceiptHeader.gif |  |
| Регистар туризма |  |

БТ 703-1/2011

Дана 13.05.2011 године

Београд

Агенција за привредне регистре, Регистратор туризма  на основу чл. 4. Закона о агенцији за привредне регистре (Службени гласник РС бр. 55/04), члана 51. и 52. Закона о туризму (Службени гласник РС бр. 36/09), члана 23. и 24. Закона о регистрацији привредних субјеката (Службени гласник РС бр. 55/04, 61/05), решавајући по захтеву за регистрацију промене у Регистар туризма, који је поднет од стране:

Име и презиме: Стеван Буђић

ЈМБГ: 07881177

Адреса: Бајронова 3, Београд, Србија,

доноси

**З А К Љ У Ч А К**

**ОДБАЦУЈЕ СЕ** захтев подносиоца за регистрацију промене података код туристичке агенције у Регистар туризма, уписане у Регистар привредних субјеката као

**DRUŠTVO ZA TURIZAM, TRGOVINU I USLUGE S.A.B. INTERNATIONAL DOO BEOGRAD, DELIGRADSKA 9**

**Матични број: 07881177**

**и то захтева за:**

* **Промену руководиоца туристичке агенције организатора туристичких путовања,**

због неиспуњености услова из члана 22. став 1. тачка 4. Закона о регистрацији привредних субјеката у вези са чланом 51. став 3. и чланом 52. Закона о туризму.

Оставља се подносиоцу регистрационе пријаве рок од 5 дана од дана пријема овог закључка, а најкасније 30 дана од дана објављивања закључка на интернет страни Агенције, да исправи регистрациону пријаву у погледу регистрационе документације и да уз уплату половине износа накнаде која се плаћа за регистрацију, допуни документацију на начин наведен у образложењу закључка, под претњом пропуштања.

**О б р а з л о ж е њ е**

Подносилац захтева поднео је дана 10.05.2011 године захтев број БТ 703/2011, за регистрацију промене руководиоца туристичке агенције у огранку и уз њега доставио документацију заведену у потврди о примљеном захтеву БТ 703/2011.

Провeравајући испуњеност услова за регистрацију промене руководиоца туристичке агенције Регистратор је, сходно одредби члана 22. став 1. тачка 4. Закона о регистрацији привредних субјеката у вези члана 51. и члана 52. Закона о туризму („Службени Гласник РС”, број 36/09), и измена и допуна Закона о изменама и допунама Закона о туризму, који је објављен у Службеном гласнику РС од 23.11.2010. године, утврдио да иста не испуњава предвиђене услове из следећих разлога:

Одредбом члана 52. Закона о туризму, предвиђено је између осталог, да се лиценца издаје организатору путовања:

1) који има запослено најмање једно лице које испуњава услове из члана 50. став 2. овог закона;

4) чији оснивачи или лица која након оснивања приступе привредном друштву нису физичка лица којима је као предузетницима одузета лиценца, односно која су директно или индиректно имала контролно учешће у капиталу привредног друштва коме је одузета лиценца;

Одредбом члана 50. Закона происано је да туристичка агенција мора да има у сваком пословном простору, односно месту пословања у ком непосредно нуди на продају и продаје туристичка путовања једно запослено лице, са пуним радним временом, у својству руководиоца.

Лице из става 1. овог члана мора да:

1) зна српски језик;

2) познаје један страни језик;

3) има најмање вишу стручну спрему туристичког, економског или другог друштвеног смера односно основне академске студије за рад код организатора путовања;

4) има најмање средње образовање у четворогодишњем трајању туристичког, економског или другог друштвеног смера за рад код посредника;

5) има радно искуство у туристичкој делатности у трајању од:

(1) три године за рад код организатора путовања;

(2) једну годину за рад код посредника.

Запослена лица која су у непосредном контакту са странкама морају да имају најмање средње образовање у четворогодишњем трајању и да познају најмање један страни језик.

Увидом у достављену документацију утврђено је да је сва документација приложена у фотокопији, што је супротно одредби члана 19. Закона о регистрацији привредних субјеката, као и да захтев за регистрацију промене података није снабдевен печатом привредног субјекта.

Такође, утврђено је да није приложена потребна **потврда** да Гаћиновић Војиславу каоодговорном лицу – руководиоцу, **није изречена мера безбедности забране вршења делатности, позива и дужности**, то је исту потребно доставити.

Даљим увидом у списе предмета, утврђено је да се из приложене фотокопије радне књижице не може утврдити да Гаћиновић Војиславу, чије се именовање тражи као новог руководиоца туристичке агенције, има неопходно радно искуство од три године дана у туристичкој делатности.

Имајући и виду наведено, Регистратор туризма је донео одлуку као и изреци овог закључка и подносиоцу захтева остављена је могућност да у року од 5 дана од дана пријема, анaјкасније 30 дана од дана објављивања закључка на интернет страни Агенције, отклони утврђене недостатке тако што ће доставити доказе о испуњености услова прописаних Законом о туризму, и то:

* **Доказ – оверену изјаву да Гаћиновић Војислав, чије се именовање тражи као новог руководиоца туристичке агенције,** **има радно искуство у туристичкој делатности од минимум три године;**
* **Потврда** **да руководиоцу - Гаћиновић Војиславу као одговорном лицу**, **није изречена мера безбедности забране вршења делатности, позива и дужности**
* **Оригинал, одн. оверену фотокопију приложене документације - радне књижице, дипломе и споразума**

уз обавезу додатног плаћања 50% (500,00дин) износа накнаде која се плаћа за одговарајућу регистрацију, прописану Уредбом о врсти и висини накнаде за регистрацију, евиденцију и друге услуге које пружа Регистар туризма који води Агенција за привредне регистре (Службени гласник РС 02/10),чиме задржава право приоритета раније поднете пријаве.

|  |  |
| --- | --- |
| ПОУКА О ПРАВНОМ ЛЕКУ:  Против овог закључка може се изјавити жалба  министру надлежном за послове туризма  у року од 8 (осам) дана од дана достављања закључка,  преко Агенције за привредне регистре. |  |
|  |
| РЕГИСТРАТОР ТУРИЗМА |
| \_\_\_\_\_\_\_\_\_\_\_\_\_\_\_\_\_\_ |
| Миладин Маглов |